**ĢIMENES ZOBĀRSTNIECĪBAS**

**pakalpojumu sniegšanas kārtība**

1. ĢIMENES ZOBĀRSTNIECĪBA ir zobārstniecības aprūpes forma, kad ģimenes locekļi zobārstniecības pakalpojumus saņem pie viena zobārsta – ĢIMENES ZOBĀRSTA.
2. Katrai ģimenei ir tiesības brīvi izvēlēties ĢIMENES ZOBĀRSTU.
3. ĢIMENES ZOBĀRSTS pārzina ģimenes locekļu vispārējo mutes dobuma stāvokli un nodrošina profilaksi, konsultācijas un ārstēšanu.
4. Nepieciešamības gadījumā ĢIMENES ZOBĀRSTAM ir iespējas nosūtīt pacientu uz konsultācijām un ārstēšanu pie citiem speciālistiem zobārstniecībā.
5. ĢIMENES ZOBĀRSTS par valsts budžeta līdzekļiem sniedz plānveida zobārstniecības pakalpojumus bērniem, kuriem vismaz viens no vecākiem, vecvecākiem, aizbildņiem, brāļiem, māsām vai pats bērns ir saņēmis plānveida zobārstniecības pakalpojumus pēdējo divu gadu laikā pie attiecīgā ĢIMENES ZOBĀRSTA.
6. ĢIMENES ZOBĀRSTAM ir tiesības atteikt plānveida zobārstniecības pakalpojumu sniegšanu bērniem, kuri neatbilst šīs kārtības 5.punktā minētajiem nosacījumiem, informējot par zobārstniecības iestādi, kur saņemt par valsts budžeta līdzekļiem plānveida zobārstniecības pakalpojumus bērniem.
7. ĢIMENES ZOBĀRSTAM ir jānodrošina veselības aprūpes pakalpojumu sniegšana pacientiem neatliekamos un akūtos gadījumos, ievērojot Latvijas Zobārstu asociācijas tīmekļvietnē <https://www.lza-zobi.lv/> sadaļā “Profesionāļu zona” apakšsadaļā “Neatliekamā un akūtā palīdzība” <https://www.lza-zobi.lv/lv/profesionalu-zona/neatliekama-un-akuta-palidziba> norādīto kārtību.